tigerblomst
Tigerblomst, Tigridia, slægt af knoldbærende arter med farvestrålende blomster i irisfamilien. De ca. 50 arter er udbredt fra Mexico gennem Andeskæden til Peru og Chile. De lange, linjeformede blade er uregelmæssigt længdefoldede. De stærkt farvede, ofte røde eller gulplettede blomster er fladt skålformede, op til 15 cm i diameter, men hver blomst er kun udsprunget i få timer.
De stivelsesholdige knolde blev brugt som føde hos aztekerne.